**TRENTA**

Trenta je [ledeniška](http://sl.wikipedia.org/wiki/Ledenik) [**dolina**](http://sl.wikipedia.org/wiki/Dolina) v [Triglavskem narodnem parku](http://sl.wikipedia.org/wiki/Triglavski_narodni_park) v [Julijskih Alpah](http://sl.wikipedia.org/wiki/Julijske_Alpe) in predstavlja najvišji predel [Soške doline](http://sl.wikipedia.org/wiki/So%C5%A1ka_dolina). Topografsko se deli na tri območja. Najnižje ležeča je Spodnja Trenta, ki se začenja ob sotočju potoka [Vrsnik](http://sl.wikipedia.org/w/index.php?title=Vrsnik_%28potok%29&action=edit&redlink=1) in reke [Soče](http://sl.wikipedia.org/wiki/So%C4%8Da) in poteka do zaselka Na Logu (del naselja [Trenta](http://sl.wikipedia.org/wiki/Trenta_%28naselje%29)). Na tem mestu se Soški dolini (Trenti) iz vzhoda pridruži tudi dolina [Zadnjica](http://sl.wikipedia.org/w/index.php?title=Zadnjica_%28dolina%29&action=edit&redlink=1), Spodnja Trenta pa preide v predel, imenovan Zgornja Trenta, ki se konča pri prvih serpentinah [Vršiške ceste](http://sl.wikipedia.org/w/index.php?title=Vr%C5%A1i%C5%A1ka_cesta&action=edit&redlink=1) oziroma v okolici [Koče pri izviru Soče](http://sl.wikipedia.org/wiki/Ko%C4%8Da_pri_izviru_So%C4%8De). Od tod pa do [planine Zapotok](http://sl.wikipedia.org/w/index.php?title=Planina_Zapotok&action=edit&redlink=1) in svojega zatrepa pod pobočji [Jalovca](http://sl.wikipedia.org/wiki/Jalovec) in [Bavškega Grintavca](http://sl.wikipedia.org/wiki/Bav%C5%A1ki_Grintovec) je Zadnja Trenta.

V Trenti je kraški izvir reke [Soče](http://sl.wikipedia.org/wiki/So%C4%8Da) (990 [mm](http://sl.wikipedia.org/wiki/Mnm)) s povprečno letno temperaturo 4[ºC](http://sl.wikipedia.org/wiki/%C2%BAC). Teče večinoma po [mezocojskem](http://sl.wikipedia.org/w/index.php?title=Mezozoik&action=edit&redlink=1) [apnencu](http://sl.wikipedia.org/wiki/Apnenec) ali [dolomitu](http://sl.wikipedia.org/wiki/Dolomit), pridružujejo se ji manjši, a slikoviti potoki. Nedaleč od izvira je to potok [Mlinarica](http://sl.wikipedia.org/w/index.php?title=Mlinarica&action=edit&redlink=1), ki teče po istoimenski soteski. Ob cesti na [Vršič](http://sl.wikipedia.org/wiki/Vr%C5%A1i%C4%8D) je spomenik alpinistu [Juliusu Kugyju](http://sl.wikipedia.org/wiki/Julius_Kugy), ki ga je postavila [Planinska zveza Slovenije](http://sl.wikipedia.org/wiki/Planinska_zveza_Slovenije) (leta 1953) ob svoji 60-letnici, izdelal pa ga je [kipar](http://sl.wikipedia.org/wiki/Kipar) [Jakob Savinšek](http://sl.wikipedia.org/wiki/Jakob_Savin%C5%A1ek). V Zgornji Trenti je tudi alpski botanični vrt, [Alpinetum Julijana](http://sl.wikipedia.org/wiki/Alpinetum_Julijana) (ustanovljen leta 1926).

**ZGODOVINA**

V [Trentarskem muzeju](http://sl.wikipedia.org/w/index.php?title=Trentarski_muzej&action=edit&redlink=1) je prikazana zgodovinska, etnološka in kulturna dediščina Trente. Do 16. stoletja so dolino obiskovali le posamezni lovci, stalno pa je bila naseljena od območnega razvoja [železarstva](http://sl.wikipedia.org/w/index.php?title=%C5%BDelezarstvo&action=edit&redlink=1). Različne fužine so delovale do leta 1774, nato pa so se prebivalci preživljali s [planšarstvom](http://sl.wikipedia.org/w/index.php?title=Plan%C5%A1arstvo&action=edit&redlink=1) in kmetijstvom. Ob prelomu iz 15. v 16. stoletje je ozemlje prešlo izpod Beneške v [Habsburško](http://sl.wikipedia.org/wiki/Habsbur%C5%BEani) upravo, formirala pa sta se zaselka [Soča](http://sl.wikipedia.org/wiki/So%C4%8Da%2C_Bovec) in [Trenta](http://sl.wikipedia.org/wiki/Trenta_%28naselje%29) (razloženo naselje). Leta 1869 je v dolini živelo 357 prebivalcev, ki so na svojih pašnikih gojili okoli 10.000 [koz](http://sl.wikipedia.org/wiki/Koza) in [ovc](http://sl.wikipedia.org/wiki/Ovca). Leta 1906 je bila zgrajena cesta med [Bovcem](http://sl.wikipedia.org/wiki/Bovec) in naseljem Trenta, leta 1915 pa zaradi vojaških potreb še Vršiška cesta, ki povezuje dolino s [Kranjsko Goro](http://sl.wikipedia.org/wiki/Kranjska_Gora). Med letoma 1911 in 1966 je v Trenti delovala osnovna šola, v 60-ih letih 20. stoletja pa se je začel razvijati turizem.

Središče Trente je [**naselje**](http://sl.wikipedia.org/wiki/Naselje)(Trenta), ki leži v [istoimenski dolini](http://sl.wikipedia.org/wiki/Trenta) v [občini Bovec](http://sl.wikipedia.org/wiki/Ob%C4%8Dina_Bovec) na Logu, kjer so zgradili tudi informacijsko središče Triglavskega narodnega parka Dom Triglav. (in pa trenta) ima okoli 200 prebivalcev.